‘વિકાસ ગાંડો થયો’ના પડઘા રૂપે ભાજપે ફલાણું થયું ત્યારે વિકાસ ઉંઘતો હતો તેવા સંદેશાઓનો મારો ચલાવ્યો, જેમાં કૉંગ્રેસ શાસનમાં જે ખોટું થયું હતું તેની વાત કરવામાં આવી હતી. દા.ત. સિમલા કરાર વખતે ભારતે પાકિસ્તાનના 90 હજાર યુદ્ધ કેદીઓને છોડી દીધા હતાં. સામે પાકિસ્તાને ભારતના આશરે 20 હજાર કેદીઓમાંથી માત્ર 617ને છોડ્યા ત્યારે વિકાસ ચંદ્રયાનની સફરે નીકળી ગયો હતો. 1987માં શ્રીલંકાના ગૃહયુદ્ધમાં મોટા ભાઈ થઈ રાજીવ ગાંધીએ 48 હજાર સૈનિકોને મરવા મોકલ્યાં ત્યારે વિકાસ ગાંડો નહોતો થયો. પરંતુ આ સંદેશાઓમાં કોઈ એકસૂત્રતા અર્થાત્ ‘વિકાસ ગાંડો થયો છે’ જેવું એક સૂત્ર ન હોવાથી આ ટ્રેન્ડ જામ્યો નહીં.